**PROIECT DIDACTIC**

Data: 4.XI.2017

Profesor: Bratu Simona

Clasa: a V-a A

Disciplina: Istorie

Aria curriculară: Om si societate

Unitatea de învățare: Orientul antic

Tema: Egiptul antic

Tipul lecției: predare-învătare

Timp: 50 min.

**Competențe specifice:**

* Descrierea și analiza informațiilor dintr-un document istoric;
* Utilizarea limbajului specific istoriei;
* Ințelegerea mesajului surselor istorice, scrise si vizuale;
* Formularea de argumente referitoare la un fapt istoric.

**Competențe operaționale** - elevii:

- Formulează și exprimă opinii referitoare la modul de viață si ocupațiile vechilor egipteni;

- Analizează și compară sursele istorice date;

- Utilizeză limbajul de specialitate în prezentarea evenimentelor istorice vizate de temă;

- Identifică și realizează scopurile comune prin cooperare;

- Manifestă interes pentru cunoașterea istoriei.

**Valori și atitudini**:

Competențele formate prin procesul de predare-învățare au la bază următoarele valori și atitudini:

- corență și rigoare în gândire și acțiune;

- gândire critică și flexibilă;

- relaționare pozitivă cu ceilalți.

**Strategia didactică**:

-Metode: conversația, explicația, problematizarea, învățarea prin descoperire, activitate pe grupe,tehnica ȘTIU/VREAU SĂ ȘTIU/AM ÎNVĂȚAT;

-Mijloce de învățământ: harta istorică, atlas istoric, enciclopedii, manualul de istorie, fișele de lucru, flipchart, prezentare power-point.

**Bibliografie:**

- Minodora Petrovici, *Istoria universală în texte,* Editura Corint, București, 2003;

- Alexandru-Florin Platon, Laurențiu Radvan, Bogdan-Petru Maleon, *O istorie a Europei de Apus in Evul Mediu*, Editura Polirom, Iași, 2010;

- Will Durant, *Moștenirea noastră orientală*, vol. I, Editura Prietenii Cărtii, București, 2002;

- Adrian Mihalcea, *Istoria științei- antichitatea*, Editura Viitorul Românesc, București, 1999;

- Enciclopedie de istorie a lumii, Editura Aquila, București, 1993;

- Mihai Manea, Eugen Palade, Nicoleta Sasu, *Predarea istoriei și educația pentru cetățenie democratică: demersuri didactice inovative*, Editura Educația 2000+, București, 2006;

- Felicia Adăscăliței, Doru Dumitrescu(coord.) - *Elemente de didactică a istoriei*, Editura Nomina, București, 2010.

**Scenariul didactic:**

1. Se explică elevilor procedura de lucru (procedeul ȘTIU/VREAU SĂ ȘTIU/AM ÎNVĂȚAT);

2. Se aleg 6 echipe formate din câte 5 elevi;

3. Fiecare echipă lucrează în comun pe o foaie de flipchart după rubricația: ȘTIU/VREAU SĂ ȘTIU/AM ÎNVĂȚAT;

4. Elevii inventariază, procedând prin discuții în grup cunoștințele pe care consideră că le dețin cu privire la subiectul analizat și le notează la rubrica ȘTIU;

5. Elevii notează și ideile asupra cărora au dubii, dar și-ar dori să aibă certitudini în rubrica VREAU SĂ ȘTIU;

6. Ultima rubrică se completează cu ajutorul profesorului care pune la dispoziția elevilor imagini și texte referitoare la Egiptul antic.

**Criteriul de evaluare a activității elevilor:**

-Gradul de participare la discuții;

-Capacitatea de a formula enunțuri affirmative sau nterogative referitoare la un subiect istoric.